Diari Oficial de la Generalitat Valenciana


Sumari del DOGV 9747, del 18-12-2023 (2023/12876)

RESOLUCIÓ de 27 de novembre de 2023, del conseller d'Educació, Universitats i Ocupació, per la qual s'implanten cicles del grau mitjà i superior d'Arts Plàstiques i Disseny pertanyents a la família professional artística de Comunicació Gràfica i Audiovisual, en l'Institut d'Educació Secundària Misteri d'Elx, codi 71693225, d'Elx, i en l'Institut d'Educació Secundària Benlliure, codi 52684655, de València.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9747

Data del DOGV
:   18-12-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/12496


Data del document
:   27-11-2023

Organisme emissor
:   Conselleria d'Educació, Universitats i Ocupació

Tipus de document
:   Resolució

Descriptors 

:   * Conselleria d'Educació, Universitats i Ocupació
    * centre d'ensenyament
    * formació professional

RESOLUCIÓ de 27 de novembre de 2023, del conseller d'Educació, Universitats i Ocupació, per la qual s'implanten cicles del grau mitjà i superior d'Arts Plàstiques i Disseny pertanyents a la família professional artística de Comunicació Gràfica i Audiovisual, en l'Institut d'Educació Secundària Misteri d'Elx, codi 66099613, d'Elx, i en l'Institut d'Educació Secundària Benlliure, codi 37187480, de València. [2023/12987]  
  
La Llei orgànica 2/2006, de 3 de maig, d'Educació, estableix en el seu article 51 que els ensenyaments professionals d'arts plàstiques i disseny s'organitzaran en cicles de formació específica, segons el que es disposa a aquest efecte en el capítol V del títol I. Així mateix també estableix, en el seu article 45, que els ensenyaments de grau mitjà i superior d'arts plàstiques i disseny tenen la consideració d'ensenyaments artístics professionals i que el seu currículum serà definit pel procediment establit en el seu article 6.  
El Reial decret 1435/2012, d'11 d'octubre, estableix el títol de tècnic o tècnica d'Arts Plàstiques i Disseny en Assistència al producte Gràfic Interactiu, pertanyent a la família professional artística de Comunicació Gràfica i Audiovisual, i aprova els corresponents ensenyaments mínims.  
El Decret 178/2014, de 10 d'octubre, del Consell, estableix el currículum dels ensenyaments artístics professionals corresponents al títol de tècnic o tècnica d'Arts Plàstiques i Disseny en Assistència al Producte Gràfic Interactiu, pertanyent a la família professional artística de Comunicació Gràfica i Audiovisual, en l'àmbit de la Comunitat Valenciana.  
  
El Reial decret 1433/2012, d'11 d'octubre, estableix el títol de tècnic o tècnica superior d'Arts Plàstiques i Disseny en Il·lustració pertanyent a la família professional artística de Comunicació Gràfica i Audiovisual i aprova els corresponents ensenyaments mínims.  
El Decret 127/2013, de 20 de setembre, del Consell, estableix el currículum dels ensenyaments artístics professionals corresponents al títol de tècnic o tècnica superior d'Arts Plàstiques i Disseny en Il·lustració, pertanyent a la família professional artística de Comunicació Gràfica i Audiovisual, en l'àmbit de la Comunitat Valenciana.  
La Direcció General de Centres Docents, competent en matèria de planificació educativa, així com en matèria d'ensenyaments de règim especial, ha efectuat proposta en la qual sol·licita la implantació del cicle de grau mitjà d'Arts Plàstiques i Disseny en Assistència al Producte Gràfic Interactiu, en l'IES Misteri d'Elx, codi 70867874, d'Elx i del cicle de grau superior d'Arts Plàstiques i Disseny en Il·lustració, en l'IES Benlliure, codi 88395975, de València.  
Vista la proposta del director general de Centres Docents, de conformitat amb aquesta, en exercici de les atribucions conferides per l'article 28 de la Llei 5/1983, de 30 de desembre, del Consell, i d'acord amb el Decret 10/2023, de 19 de juliol, del president de la Generalitat, pel qual es determinen el nombre i la denominació de les conselleries i les seues atribucions, i amb l'article 89 del Decret 112/2023, de 25 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, resolc:  
  
  
Primer  
1. Implantar, a partir del curs 2023-2024, el cicle de grau mitjà d'Arts Plàstiques i Disseny en Assistència al Producte Gràfic Interactiu, pertanyent a la família professional artística de Comunicació Gràfica i Audiovisual, en l'IES Misteri d'Elx, codi 97552579, d'Elx.  
2. Implantar, a partir del curs 2023-2024, el cicle de grau superior d'Arts Plàstiques i Disseny en Il·lustració, pertanyent a la família professional artística de Comunicació Gràfica i Audiovisual, en l'IES Benlliure, codi 02478572, de València.  
3. La implantació d'aquests ensenyaments s'efectuarà de manera progressiva: en el curs escolar 2023-2024 s'impartirà primer curs i en el 2024-2025 segon curs.  
  
Segon  
La present resolució s'inscriurà en el Registre de Centres Docents de la Comunitat Valenciana.  
  
Tercer  
Aquesta resolució entrarà en vigor el dia de la publicació en el Diari Oficial de la Generalitat Valenciana; no obstant això, els seus efectes acadèmics s'entenen referits a l'inici del curs escolar 2023-2024.  
  
Quart  
S'autoritza els diferents òrgans directius d'aquesta conselleria perquè, en l'àmbit de les seues respectives competències, adopten les mesures necessàries per a l'aplicació del que disposa la present resolució.  
D'acord amb el que estableixen els articles 112 i següents de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei Reguladora de la jurisdicció contenciosa administrativa, contra la present resolució, que posa fi a la via administrativa, es podrà presentar, potestativament, un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs potestatiu de reposició, davant el mateix òrgan que va dictar l'acte, en el termini d'un mes, a comptar de l'endemà de la publicació.  
b) El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la publicació.  
  
València, 27 de novembre de 2023.- El conseller d'Educació, Universitats i Ocupació (p. d. Resolució de 13 d'abril de 2022; DOGV 9328, de 29 d'abril), el secretari autonòmic d'Educació: Daniel McEvoy Bravo.